《接贤宾》
清代·陆求可

销魂桥上落花红。正春雨春风。踌蹰野立，沟水一任西东。

莺莺燕燕空旋绕，难留行客芳踪。但愿石尤平地起，暂时且共从容。

酒盈樽，人对面，听细语喁喁。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。